Document ID: 32008R0811

KOMISIJOS REGLAMENTAS (EB) Nr. 811/2008
2008 m. rugpjūčio 13 d.
kuriuo sustabdomas tam tikrų laukinės faunos ir floros rūšių egzempliorių įvežimas į Bendriją
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. gruodžio 9 d. Tarybos reglamentą (EB) Nr. 338/97 dėl laukinės faunos ir floros rūšių apsaugos kontroliuojant jų prekybą (1), ypač į jo 19 straipsnio 2 dalį,
pasikonsultavusi su Mokslinio vertinimo grupe,
kadangi:
(1)
Reglamento (EB) Nr. 338/97 4 straipsnio 6 dalyje numatyta, kad Komisija gali apriboti tam tikrų rūšių gyvūnų ir augalų įvežimą į Bendriją pagal tos straipsnio dalies a-d punktuose nustatytas sąlygas. Be to, 2006 m. gegužės 4 d. Komisijos reglamente (EB) Nr. 865/2006, nustatančiame išsamias Tarybos reglamento (EB) Nr. 338/97 dėl laukinės faunos ir floros rūšių apsaugos kontroliuojant jų prekybą įgyvendinimo taisykles (2), nustatytos tokių apribojimų įgyvendinimo priemonės.
(2)
Rūšių, kurių egzempliorių įvežimas į Bendriją sustabdomas, sąrašas buvo nustatytas 2007 m. rugpjūčio 29 d. Komisijos reglamentu (EB) Nr. 1037/2007, sustabdančiu tam tikrų laukinės faunos ir floros rūšių egzempliorių įvežimą į Bendriją (3).
(3)
Remdamasi naujausia informacija, Mokslinio vertinimo grupė nusprendė, kad tam tikrų Reglamento (EB) Nr. 338/97 A ir B prieduose išvardytų rūšių gyvūnų ir augalų apsaugos būklei kils rimtas pavojus, jei šių rūšių gyvūnų ir augalų įvežimas į Bendriją iš tam tikrų kilmės šalių nebus sustabdytas. Todėl turėtų būti sustabdytas šių rūšių gyvūnų ir augalų įvežimas:
-
Falco cherrug iš Armėnijos, Bahreino, Irako, Mauritanijos ir Tadžikijos; Ovis vignei bocharensis iš Uzbekijos,
-
Odobenus rosmarus iš Grenlandijos,
-
Accipiter erythropus, Aquila rapax, Gyps africanus, Lophaetus occipitalis ir Poicephalus gulielmi iš Gvinėjos,
-
Hieraaetus ayresii, Hieraaetus spilogaster, Polemaetus bellicosus, Falco chicquera, Varanus ornatus (laukiniai ir ūkiuose užauginti egzemplioriai) ir Calabaria reinhardtii (laukiniai egzemplioriai) iš Togo,
-
Agapornis pullarius ir Poicephalus robustus iš Dramblio Kaulo Kranto,
-
Stephanoaetus coronatus iš Dramblio Kaulo Kranto ir Togo,
-
Pyrrhura caeruleiceps iš Kolumbijos; Pyrrhura pfrimeri iš Brazilijos,
-
Brookesia decaryi, Uroplatus ebenaui, Uroplatus fimbriatus, Uroplatus guentheri, Uroplatus henkeli, Uroplatus lineatus, Uroplatus malama, Uroplatus phantasticus, Uroplatus pietschmanni, Uroplatus sikorae, Euphorbia ankarensis, Euphorbia berorohae, Euphorbia bongolavensis, Euphorbia duranii, Euphorbia fiananantsoae, Euphorbia iharanae, Euphorbia labatii, Euphorbia lophogona, Euphorbia neohumbertii, Euphorbia pachypodoides, Euphorbia razafindratsirae, Euphorbia suzannae-manieri ir Euphorbia waringiae iš Madagaskaro,
-
Varanus niloticus ir Kinixys homeana (laukiniai egzemplioriai iš Togo, ūkiuose užauginti egzemplioriai iš Benino) iš Benino ir Togo,
-
Python regius, Geochelone sulcata (ūkiuose užauginti egzemplioriai) ir Pandinus imperator (ūkiuose užauginti egzemplioriai) iš Benino,
-
Cuora amboinensis, Malayemys subtrijuga, Notochelys platynota, Amyda cartilaginea, Cheilinus undulatus, Hippocampus kelloggi ir Seriatopora stellata iš Indonezijos,
-
Peltocephalus dumerilianus iš Gajanos,
-
Chitra chitra iš Malaizijos; Cryptophyllobates azureiventris, Dendrobates variabilis ir Dendrobates ventrimaculatus iš Peru,
-
Hippocampus kuda iš Indonezijos ir Vietnamo,
-
Ornithoptera urvillianus (ūkiuose užauginti egzemplioriai), Ornithoptera victoriae (ūkiuose užauginti egzemplioriai), Tridacna gigas ir Heliopora coerulea iš Saliamono salų,
-
Tridacna derasa iš Vietnamo; Tridacna rosewateri iš Mozambiko,
-
Plerogyra simplex, Hydnophora rigida, Blastomussa wellsi ir Trachyphyllia geoffroyi iš Fidžio,
-
Plerogyra sinuosa, Favites halicora, Acanthastrea spp., Cynarina lacrymalis ir Scolymia vitiensis iš Tongos,
-
Cycadaceae spp., Stangeriaceae spp. ir Zamiaceae spp. iš Madagaskaro, Mozambiko ir Vietnamo.
(4)
Buvo konsultuojamasi su visomis šalimis, kurios yra tų rūšių gyvūnų ir augalų, kurių įvežimui į Bendriją pagal šį reglamentą taikomi nauji apribojimai, kilmės šalys.
(5)
Nykstančių laukinės faunos ir floros rūšių tarptautinės prekybos konvencijos (CITES) šalių konferencijos keturioliktajame susitikime pakeistos nomenklatūros nuorodos ir pertvarkytas CITES prieduose esantis gyvūnų rūšių sąrašas, būrius, šeimas ir gentis nurodant abėcėlės tvarka. Todėl Reglamento (EB) Nr. 1037/2007 priede išvardytos rūšys turėtų būti pervardytos ir pakeista jų eilės tvarka.
(6)
Todėl reikėtų iš dalies pakeisti rūšių, kurių gyvūnų ir augalų įvežimas į Bendriją sustabdomas, sąrašą ir dėl aiškumo Reglamentą (EB) Nr. 1037/2007 pakeisti nauju.
(7)
Šiame reglamente numatytos priemonės atitinka Prekybos laukine fauna ir flora komiteto nuomonę,
PRIĖMĖ ŠĮ REGLAMENTĄ:
1 straipsnis
Atsižvelgiant į Reglamento (EB) Nr. 865/2006 71 straipsnio nuostatas, sustabdomas šio reglamento priede išvardytų laukinės faunos ir floros rūšių egzempliorių įvežimas į Bendriją.
2 straipsnis
Reglamentas (EB) Nr. 1037/2007 panaikinamas.
Nuorodos į panaikintą reglamentą laikomos nuorodomis į šį reglamentą.
3 straipsnis
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2008 m. rugpjūčio 13 d.

Labels: 3
20